Public procurement notice: Prior Information Notice Without Call For Competition
Published: 2020-06-16
Buyer: Helsingin ja Uudenmaan sairaanhoitopiirin kuntayhtymä
Country: FI
Contract type: Services
CPV classification: 72000000 | 72260000: Software-related services
Estimated value: 200000 EUR

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tietopyynnön tarkoituksena on kartoittaa markkinoilla olevia toimittajia sekä heidän tuote- ja palveluvalikoimaansa hankinnan valmistelua varten. Tarkoituksena on selvittää tekniset ratkaisut, hinnoitteluperiaatteet ja kustannustaso. Tietopyyntöön vastanneiden toimittajien kanssa saatetaan järjestää esimerkiksi tapaamisia, joissa toimittajat voivat demota tuotannossa olevaa sovellusta. Heille saatetaan antaa lisäksi mahdollisuus kommentoida tarjouspyyntöasiakirjojen luonnoksia.
Terveyskylän Omapolku-palvelukanavalla (www.terveyskyla.fi) olevat digihoitopolut mahdollistavat sähköisen asioinnin asiakkaan ja hoitopaikan välillä. Digihoitopolku on digitaalinen palvelu, jonka kautta eri sairaaloiden potilaat saavat sairauteensa liittyvää tietoa ja tukea sekä voivat pitää yhteyttä hoitavaan yksikköön. Digihoitopolut sisältävät esimerkiksi potilasohjeita, kuvia ja videoita, erilaisia tehtäviä ja kyselyjä sekä mahdollisuuden seurata omia terveysarvojaan. Palvelu täydentää perinteistä sairaanhoitoa ja vastaanottokäyntejä. Digihoitopolut ovat sisällöllisesti ja toiminnallisesti potilasryhmäkohtaisia, mutta käyttävät samoja teknisiä ratkaisuita. Digihoitopolkuja on tällä hetkellä käytössä lähes sadalle eri potilasryhmälle.
Valmisteilla olevan hankinnan kohteena oleva kuvallinen ruokapäiväkirja -ohjelmistopalvelu on tarkoitus liittää osaksi potilaan Terveyskylän Omapolun digihoitopolulla tapahtuvaa hoitoa. Haluttu ohjelmistopalvelu koostuu potilaan selain- ja mobiilikäyttöliittymistä, ammattilaisen selainkäyttöliittymästä sekä tuki- ja ylläpitopalveluista.
Palvelun avulla potilas seuraa omaa syömistään ottamalla puhelimeen asennetulla sovelluksella kuvat jokaisesta ateriastaan ja välipalastaan. Ammattilainen voi tarkastella näitä potilaan ottamia kuvia palvelussa. Tietoja käytetään potilaan ravintovalmennuksen apuna.
Tavoitteena on integroida ohjelmistopalvelu Terveyskylän Omapolulle siten, että se on käytettävissä digihoitopoluilla. Palvelua käyttävät sekä polkujen potilaat että ammattilaiset. Palveluiden välille toteutetaan SSO-integraatio siten, että ammattilaiset pääsevät suoraan digihoitopolulta tarkastelemaan potilaan ruokamerkintöjä.
Esimerkkikäyttötapaus kuvallisen ruokapäiväkirja-sovelluksen käytöstä Terveyslaihdutusvalmennus-digihoitopolulla:
Potilas kirjautuu ensimmäisen kerran kuvallisen ruokapäiväkirjan -ohjelmistopalveluun Terveyskylän Omapolulla olevan valmennusohjelman hoitopolun linkistä. Tämän jälkeen hän lataa ohjeiden mukaan puhelinsovelluksen ja alkaa kuvata ruokailujaan.
Potilas tarkastelee omia ruokakuviaan valmennusohjeiden kysymysten avulla ja tekee niistä muutostavoitteita. Potilas kirjaa merkinnän valmentajalleen hoitopolulla kuvaamisen alkamisesta, ja hän voi esittää toiveen, että valmentaja katsoo kuvat ja antaa niistä hänelle henkilökohtaista palautetta.
Omavalmentaja näkee potilaan ruokakuvat valmennusohjelman potilaskortilta suoraan, kun potilas on tehnyt ensimmäisen kirjautumisen hoitopolun linkistä onnistuneesti.
Potilas jatkaa tämän jälkeen yksilökuvaamista ja muutosten työstämistä hoitopolun ohjeiden ja tehtävien pohjalta sekä pyytää valmentajan näkemyksiä kuvistaan tarvittaessa.
Yksilökuvaamisen jälkeen hoitopolulla esitellään ruokakuvien jakamisen mahdollisuus muiden valmennettavien kanssa ruokapäiväkirja-ryhmien avulla. Potilas halutessaan itse pyytää ruokapäiväkirja-sovelluksessa pääsyä ryhmään. Hän voi osallistua joko liikunta- tai ruokakuvaryhmään. Ryhmävetäjät hyväksyvät potilaan ryhmään tarkistettuaan, että hän on Painonhallintatalon asiakas.
Ryhmän pääasiallinen tarkoitus on vertaistuki; jakaa vinkkejä ja toimivia tapoja omien tottumusten muuttamiseen, saada tsemppiä ja tukea sekä kannustaa muita, mikä voimaannuttaa myös potilasta itseään.
Ryhmävetäjät aktivoivat ryhmäläisiä viikoittaisilla tehtävillä ja haasteilla, kuvaavat myös itse ja kannustavat potilaita kommentoimaan positiivisesti muiden kuvia ja jakamaan ajatuksia. Tehtävänä voi olla esimerkiksi viikon ajan tarkistella asteikon avulla omaa sopivaa kylläisyyden tunnetta tai keräillä mahdollisimman paljon värikkäitä kasviksia päivän mittaan. Ryhmäkuvaamisen tavoiteaika on 2–3 kk.
Hoitopolulla kysytään myös huomioita kuvaamisesta ja miten se on muuttanut omaa syömisen tapaa. Näin omavalmentaja saa tietoa kuvaamisesta, vaikkei olisi ryhmävetäjänä.


Award value: 200000